2.

Priloga II se spremeni: (a) Zaporedna št. 44 se nadomesti z naslednjim: „Zaporedna št. 44 – Površina strukturnih skladov: potrebno je navesti, ali leži večina kmetijskih zemljišč v uporabi gospodarstva na območju, ki ga pokrivajo določbe členov 5, 6 ali 8 Uredbe Sveta (ES) št. 1083/2006 (UL L 210, 31.7.2006, str. 25). Uporablja se naslednje kodne številke: 6 = večina kmetijskih zemljišč v uporabi gospodarstva leži na območju cilja ‚konvergenca‘ v smislu Uredbe (ES) št. 1083/2006 in zlasti člena 5 Uredbe; 7 = večina kmetijskih zemljišč v uporabi gospodarstva leži na območju cilja ‚regionalna konkurenčnost in zaposlovanje‘ v smislu Uredbe (ES) št. 1083/2006 in zlasti člena 6 Uredbe; 8 = večina kmetijskih zemljišč v uporabi gospodarstva leži na območju, ki je upravičeno do ‚prehodne podpore‘ v smislu člena 8 Uredbe (ES) št. 1083/2006.“ (b) Zaporedna št. 45 se nadomesti z naslednjim: „Zaporedna št. 45 – Površina z omejitvami, povezanimi z okoljem: potrebno je navesti, ali leži večina kmetijskih zemljišč v uporabi gospodarstva na območju, ki ga pokrivajo določbe člena 38 Uredbe (ES) št. 1698/2005. Uporablja se naslednje kodne številke: 1 = večina kmetijskih zemljišč v uporabi gospodarstva ne leži na območju, ki je upravičeno do plačil v okviru območij Natura 2000 ali plačil, vezanih na Direktivo 2000/60/ES, v smislu člena 38 Uredbe (ES) št. 1698/2005; 2 = večina kmetijskih zemljišč v uporabi gospodarstva leži na območju, ki je upravičeno do plačil v okviru območij Natura 2000 in plačil, vezanih na Direktivo 2000/60/ES, v smislu člena 38 Uredbe (ES) št. 1698/2005.“ (c) Točka 23 se nadomesti z naslednjim: „23. TELETA ZA PITANJE Teleta za pitanje, ki se jih običajno zakolje pri približno šestih mesecih starosti.“ (d) V točki 106 se druga alinea nadomesti z naslednjim: „— posojila za druga sredstva (stolpca 4 in 8)“. (e) V točki „107. DDV sistem“ se pod „LITVA“ besede „DDV se ne uporablja“ nadomestijo s „Posebno“. (f) Točka 138 se nadomesti z naslednjim: „138. Sveža zelenjava, melone, jagode gojeni v zaščitenem prostoru (vključno ananas in sladka koruza): pridelki, gojeni v zaščitenem prostoru (rastlinjaki, stalni zaščitni okvirji, dostopni plastični tuneli) čez vso ali večji del rastne sezone. Pridelkov, ki rastejo v nedostopnih plastičnih tunelih, pod steklenimi zvonovi ali prenosnimi okvirji, ne štejemo za pridelke, gojene v zaščitenem prostoru. V primeru večnadstropnih rastlinjakov se šteje le osnovna površina.“ (g) Točka 169 se nadomesti z naslednjim: „169. Kokošja jajca (vključno z valilnimi jajci)“. (h) V oddelku „L. KVOTE IN DRUGE PRAVICE“, pod „STOLPCI TABELE L“ in pod „Davki, dodatne dajatve (stolpec 10)“ se črta zadnji stavek „Vpiši ‚0‘, če je kvota, a ni plačila“. (i) V točki „601. Plačila na površino za nenamakana zemljišča“ se stavek „Vsota postavk 602 do 618“ nadomesti z naslednjim: „V stolpcu 4 (Število osnovnih enot za plačila): vsota postavk 602 do 618 brez postavk 608, 614 in 618, če so iste osnovne enote vpisane tudi v kateri koli drugi postavki v tabeli M. V stolpcu 5 (Celotna pomoč): vsota postavk 602 do 618.“ (j) V točki „621. Plačila na površino za namakano zemljišče“ se stavek „Vsota postavk 622 do 638“ nadomesti z naslednjim: „V stolpcu 4 (Število osnovnih enot za plačila): vsota postavk 622 do 638 brez postavk 628, 634 in 638, če so iste osnovne enote vpisane tudi v kateri koli drugi postavki v tabeli M. V stolpcu 5 (Celotna pomoč): vsota postavk 622 do 638.“ (k) Točka 700 se nadomesti z naslednjim: „700. Neposredna plačila za proizvodnjo govedine po Uredbi Sveta (ES) št. 1254/1999 in Uredbi (ES) št. 1782/2003 Celotni znesek neposrednih plačil za govedino se tudi vpiše v tabelo J, s šifro 700. Naslednja tabela prikazuje postavke za neposredna plačila za govedino v skladu z uredbama (ES) št. 1254/1999 in (ES) št. 1782/2003. Postavke Število osnovnih enot za plačila Pomoč skupaj 700 Celotni znesek plačil za govedino (vsota postavk 710, 720, 730, 740, 750, 760) — Obvezno 710 Posebna premija (vsota postavk 711 in 715) Obvezno Obvezno 711 Posebna premija za bike Obvezno Obvezno 715 Posebna premija za vole Obvezno Obvezno 730 Premija za krave dojilje (vsota postavk 731 in 735) — Obvezno 731 Premija za krave dojilje za krave dojilje in telice skupaj Obvezno Obvezno 735 Premija za krave dojilje: dodatna nacionalna premija Obvezno Obvezno 740 Klavna premija (vsota postavk 741 in 742) — Obvezno 741 Klavna premija: 1 do 7 mesecev Neobvezno Obvezno 742 Klavna premija: 8 mesecev in več Obvezno Obvezno 750 Ekstenzifikacijsko plačilo (skupaj) Obvezno Obvezno 760 Dodatna plačila (nacionalni okvir) — Obvezno“